ΓΡΑΠΤΗ ΕΡΩΤΗΣΗ E-0053/03

υποβολή: Camilo Nogueira Romn (Verts/ALE) προς την Επιτροπή

(22 Ιανουαρίου 2003)

Θέμα: Ηφισταμένη πολιτική διαμάχη μεταξύ Ευρωπαϊκής Επιτροπής και Συμβουλίου σχετικά με τα πολιτικά και νομοθετικά μέτρα για τη θαλάσσια μεταφορά πετρελαιοειδών και επικίνδυνων προϊόντων

Μετά το Ευρωπαϊκό Συμβούλιο της Κοπεγχάγης κατέστη εμφανές ότιπάρχει οξεία πολιτική διαμάχη μεταξύ Ευρωπαϊκής Επιτροπής και Συμβουλίου σχετικά με τα πολιτικά και νομοθετικά μέτρα για τη θαλάσσια μεταφορά πετρελαιοειδών και επικίνδυνων εμπορευμάτων. Η Επιτροπή, σύμφωνα με την Ανακοίνωση σχετικά με την ασφάλεια στη θάλασσα κατόπιν του ναυαγίου του πετρελαιοφόρου Prestige, ζητεί να εφαρμόσει τη δέσμη μέτρων Erika, επαναφέροντας μάλιστα αρχικά κείμενα που θέσπιζαν πιο αυστηρούς κανόνες για την εξασφάλιση της ασφάλειας στις κοινοτικές θάλασσες, και να καταστήσει αυστηρότερη την δέσμη μέτρων που είχαν εγκρίνει το Συμβούλιο και το Κοινοβούλιο· μεταξύ άλλων, ακούστηκαν κάποιες φωνές από το Σώμα των Κοσμητόρων που αξίωναν ειδική νομοθεσία της ΕΕ, αντίστοιχη προς αυτήν που θέσπισαν οι Ηνωμένες Πολιτείες κατόπιν του ατυχήματος του Exxon Valdez στην Αλάσκα, το 1989. Το Συμβούλιο, αντιθέτως, όπως αποδεικνύεται από τις συμφωνίες του Συμβουλίου των Υπουργών Μεταφορών που έγιναν πριν από το Ευρωπαϊκό Συμβούλιο της Κοπεγχάγης και όπως επιβεβαιώθηκε στη δανική πρωτεύουσα, απορρίπτει τις θέσεις αυτές, επιθυμώντας να διατηρήσει την ευρωπαϊκή νομοθεσία στο πλαίσιο της Διεθνούς Οργάνωσης Ναυτιλίας, χάρις στην οποία, ορισμένα κράτη με συμφέροντα στον ναυτιλιακό τομέα ευρίσκουν πλέον πρόσφορο έδαφος για ναπερασπισθούν το σημερινό statu quo, που επιτρέπει την άρπαγα κυριαρχία των εταιρειών πετρελαίου και του σκοτεινού συνοθυλεύματος ομίλων και μαφιών των διεθνών μεταφορών· ένα statu quo εξαιρετικά επιζήμιο για τις παραθαλάσσιες ευρωπαϊκές χώρες που ανέχονται την καταστροφή της φύσης και της οικονομίας τους, όπως προσφάτως αποδείχθηκε με την καταστροφή του Prestige απέναντι από τις ακτές της Γαλικίας.

Ποιες πρωτοβουλίες πρόκειται να αναλάβει η Επιτροπή για την επίλυση αυτής της πολιτικής σύγκρουσης· Πώς θα διευθετήσει τις προφανείς διαφορές πουφίστανται μεταξύ της Επιτροπής και του Συμβουλίου· Τιποστήριξη θα παράσχει στο Ευρωπαϊκό Κοινοβούλιο για να διευθετήσει τη σύγκρουση αυτή, κατά τρόπον ώστε να θεσπίσει νομοθεσία που θα εγγυάται την ασφάλεια στις θάλασσές μας, πέραν από τους πρωτόγονους, αναποτελεσματικούς και συγκεχυμένους κανόνες της Διεθνούς Οργάνωσης Ναυτιλίας, Σε ποια διαβήματα προέβη ο Πρόεδρος Prodi για την αναζήτηση μιας θετικής λύσης σάυτό το σοβαρό πρόβλημα·

Απάντηση της κας de Palacio εξ ονόματος της Επιτροπής

(28 Φεβρουαρίου 2003)

Η Επιτροπή ενέκρινε, στις 3 Δεκεμβρίου 2002(1), έπειτα από το ναυάγιο του πλοίου Prestige, ανακοίνωση όπου περιλαμβάνεται σειρά νέων νομοθετικών μέτρων και κοινοτικών πρωτοβουλιών στο πεδίο της ασφάλειας στη θάλασσα.

Κατά τη διάρκεια του Συμβουλίου Μεταφορές της 6ης Δεκεμβρίου 2002, το Συμβούλιοποστήριξε ευρύτερα, στα συμπεράσματά του, τις πρωτοβουλίες της Επιτροπής, μάλιστα ενισχύοντας ορισμένες από αυτές. Οι εν λόγω πρωτοβουλίες έγιναν επίσης ευνοϊκά δεκτές από την Ευρωπαϊκή Σύνοδο Κορυφής της Κοπεγχάγης, στις 13 Δεκεμβρίου 2002.

Υπό την έννοια αυτή, η προαναφερόμενη ανακοίνωση προβλέπει, αφενός την επίσπευση της έναρξης ισχύος των νομοθετικών μέτρων που θεσπίστηκαν έπειτα από το ναυάγιο του πλοίου Erika και, αφετέρου, τις πρωτοβουλίες για εφαρμογή των μέτρων σε μεγαλύτερη κλίμακα από αυτή της Ευρώπης των 15 κρατών

μελών, οι οποίες κατά συνέπεια πρέπει να συζητηθούν στους κόλπους του Διεθνούς Ναυτιλιακού Οργανισμού (ΔΝΟ). Η συνεργασία μεταξύ της Επιτροπής και του ΔΝΟ αποτελεί σταθερό δεδομένο των κανονιστικών πρωτοβουλιών της Ένωσης που αφορούν τη ναυτιλία, στις οποίες το Κοινοβούλιο συμβάλλει με συνεχή συνεισφορά.

Κατά συνέπεια, η Επιτροπή χαιρετίζει τηνποστήριξη του Κοινοβουλίου και του Συμβουλίου στο θέμα αυτό και εύχεται ότι η συνεργασία των δυο αυτών οργάνων θα έχει ως αποτέλεσμα την ταχείαλοποίηση των προβλεπόμενων μέτρων.

(1) COM(2002)681 τελικό.